
JŪRMALAS DOME

	Jomas iela 1/5, Jūrmala, LV - 2015, tālrunis: 67093816, e-pasts: pasts@jurmala.lv, www.jurmala.lv


LĒMUMS
Jūrmalā
	2026. gada 30. jūlijā
	
	Nr.
	421


	Grozījums Jūrmalas domes 2022. gada 20. decembra lēmumā Nr. 618 “Par pašvaldības sabiedrības ar ierobežotu atbildību „Veselības un sociālās aprūpes centrs - Sloka” pārvaldes uzdevuma ietvaros sniegto pakalpojumu maksas apmēru pēc pašvaldības sociālās aprūpes un sociālās rehabilitācijas pakalpojumu optimizācijas pabeigšanas”
	(protokols Nr. 9, 58. punkts)


Ar Jūrmalas domes 2022. gada 20. decembra lēmumu Nr. 618 “Par pašvaldības sabiedrības ar ierobežotu atbildību “Veselības un sociālās aprūpes centrs - Sloka” pārvaldes uzdevuma ietvaros sniegto pakalpojumu maksas apmēru pēc pašvaldības sociālās aprūpes un sociālās rehabilitācijas pakalpojumu optimizācijas pabeigšanas” tika apstiprināts pašvaldības sabiedrības ar ierobežotu atbildību “Veselības un sociālās aprūpes centrs - Sloka”, reģistrācijas numurs 50003220021, (turpmāk – Sabiedrība) pārvaldes uzdevuma ietvaros sniegto sociālo pakalpojumu maksas apmērs atbilstoši Jūrmalas domes 2022. gada 20. decembra lēmumam Nr. 592 “Par deleģējuma līguma noslēgšanu ar pašvaldības sabiedrību ar ierobežotu atbildību “Veselības un sociālās aprūpes centrs - Sloka””. 

Ar Jūrmalas domes 2022. gada 20. decembra lēmumu Nr. 592 “Par deleģējuma līguma noslēgšanu ar pašvaldības sabiedrību ar ierobežotu atbildību “Veselības un sociālās aprūpes centrs - Sloka”” Sabiedrībai ir deleģēti pašvaldības funkcijas – nodrošināt iedzīvotājiem sociālo palīdzību (sociālo aprūpi) – pārvaldes uzdevumi.

2026. gada 10. jūlijā stājušies spēkā Jūrmalas domes 2026. gada 30. jūnija saistošie noteikumi Nr. 14 “Grozījumi Jūrmalas domes 2022. gada 25. oktobra saistošajos noteikumos Nr. 51 “Par sociālajiem pakalpojumiem Jūrmalas valstspilsētas pašvaldībā””, ar kuriem Jūrmalas valstspilsētas pašvaldībā tiks nodrošināti jauni sociālie pakalpojumi: atelpas brīža pakalpojums personām ar I grupas invaliditāti un dienas aprūpes centra pakalpojums personām ar smagiem funkcionāliem traucējumiem.

Saskaņā ar Valsts pārvaldes iekārtas likuma 43.1panta trešo daļu valsts pārvaldes uzdevuma ietvaros pašvaldību pilnvaroto privātpersonu sniegto pakalpojumu maksas apmēru vai tā noteikšanas un apstiprināšanas kārtību, kā arī atbrīvojumus privātpersonām nosaka pašvaldības dome. 

Sabiedrība ir sagatavojusi sniegto atelpas brīža pakalpojuma personām ar I grupas invaliditāti un dienas aprūpes centra pakalpojuma personām ar smagiem funkcionāliem traucējumiem izmaksu aprēķinu ar noteiktu pakalpojumu maksas apmēru, papildinot Sabiedrības pārvaldes uzdevuma ietvaros sniegto maksas pakalpojumu sarakstu ar diviem pakalpojumiem –  atelpas brīža pakalpojums personām ar I grupas invaliditāti un dienas aprūpes centra pakalpojums personām ar smagiem funkcionāliem traucējumiem.

Pamatojoties uz Pašvaldību likuma 10. panta pirmās daļas 21. punktu, Valsts pārvaldes iekārtas likuma 43.1 panta trešo daļu, ņemot vērā Jūrmalas domes Finanšu komitejas 2026. gada 23. jūlija sēdes atzinumu (protokols Nr. 1.2-11/56), Jūrmalas dome nolemj:
1. Izdarīt Jūrmalas domes 2022. gada 20. decembra lēmumā Nr. 618 “Par pašvaldības sabiedrības ar ierobežotu atbildību “Veselības un sociālās aprūpes centrs - Sloka” pārvaldes uzdevuma ietvaros sniegto pakalpojumu maksas apmēru pēc pašvaldības sociālās aprūpes un sociālās rehabilitācijas pakalpojumu optimizācijas pabeigšanas” grozījumu un aizstāt pielikumu “Pašvaldības sabiedrības ar ierobežotu atbildību “Veselības un sociālās aprūpes centrs - Sloka” pārvaldes uzdevuma ietvaros sniegto pakalpojumu maksas apmērs” ar šī lēmuma pielikumu “Pašvaldības sabiedrības ar ierobežotu atbildību “Veselības un sociālās aprūpes centrs - Sloka” pārvaldes uzdevuma ietvaros sniegto pakalpojumu maksas apmērs”.
2. Šis lēmums stājas spēkā 2026. gada 1. augustā.

	Priekšsēdētājs
	(paraksts*)
	J. Lediņš


*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU.

Pielikums Jūrmalas domes

2026. gada 30. jūlija lēmumam Nr. 421
(protokols Nr. 9, 58. punkts)

Pielikums Jūrmalas domes

2022.gada 20.decembra lēmumam Nr.618

(protokols Nr.18, 55.punkts)

Pašvaldības sabiedrības ar ierobežotu atbildību “Veselības un sociālās aprūpes centrs - Sloka” pārvaldes uzdevuma ietvaros sniegto pakalpojumu maksas apmērs 

	Nr.
	Pārvaldes uzdevuma ietvaros sniegtais pakalpojums
	Maksas apmērs

(visās struktūrvienībās)

	1.
	Aprūpes mājās pakalpojums
	13.28 euro
(stundas maksa)

	2.
	Pavadoņa pakalpojums
	13.28 euro
(stundas maksa)

	3.
	Speciālā transporta pakalpojums
	3,10 euro
(kilometra maksa)

	4.
	Naktspatversmes pakalpojums
	33,10 euro
(gultas vietas maksa diennaktī)

	5.
	Zupas virtuves pakalpojums
	2,91 euro
(zupas porcijas maksa)

	6.
	Dienas aprūpes centra personām ar garīgas veselības traucējumiem pakalpojums
	31,69 euro
(vietas maksa par personu dienā),

t.sk. 4,56 euro

(ēdināšanas pakalpojums)

	7.
	Specializētās darbnīcas pakalpojums (“šūšana” 2 vietas)
	55,28 euro
(apmeklējuma reizes maksa)

	7.¹
	Specializētās darbnīcas pakalpojums (“keramika” 6 vietas)
	44,38 euro
(apmeklējuma reizes maksa)

	8.
	Grupu dzīvoklis personām ar garīgās veselības traucējumiem pakalpojums Dūņu ceļš 2, Jūrmala
	22,28 euro
(vietas maksa par personu diennaktī)

	8.¹
	Grupu dzīvoklis personām ar garīgās veselības traucējumiem pakalpojums “Jēkaba ozoli” Hercoga Jēkaba ielā 4, Jūrmala
	34.89 euro
(vietas maksa par personu diennaktī)

	9.
	Servisa dzīvoklis
	3,29 euro

Pluss komunālo izmaksu kompensācija

	10.
	Atelpas brīža pakalpojums personām ar garīga rakstura traucējumiem
	38,15 euro
(vietas maksa par personu diennaktī)

t.sk., 7.99 euro

(ēdināšanas pakalpojums)

	11.
	 Dienas aprūpes centra pakalpojums personām ar smagiem funkcionāliem traucējumiem
	31,69 euro
(vietas maksa par personu dienā)

t.sk. 4,56 euro

(ēdināšanas pakalpojums)

	12.
	Atelpas brīža pakalpojums personām ar I grupas invaliditāti 
	70,23 euro
(vietas maksa par personu diennaktī)

t.sk., 7.99 euro

(ēdināšanas pakalpojums)


3

